Di tazwara n unadi-nte$ nemmuger-d ugur imi ur nesawev ara ad d-nawi i$misen-nni yettwarun deg uxxan n radyu tis snat acku ur a$-ǧǧin ara ad nekcem $er daxel, xas ulamma newwi ttbut belli seg tseddawit-nne$ i a$-ceyɛen akken ad nexdem tazrawt $ef ye$misen-agi, d aya i$-yeǧǧan ad nessekles i$misen n teqbaylit, tacawit d tcenwit s wallal n usiwel (téléphone), da$en nufa-d ugur mi i nɛedda ad naru asekles-nni acku tantala n tcenwit d tcawit ur a$-teshil ara ur taɛdil ara d teqbaylit yella anda ur nettafham ara awal arma nɛawed asemḥes acḥal n tikkal akken ad nefhem awal-nni.